b'\n_START_ARTICLE_\n\xc4\x8caj in pu\xc5\xa1ke ob \xc5\xa1tirih\n_START_SECTION_\nZgodba\n_START_PARAGRAPH_\nSandro Savica (novinar), \xc5\xbdarko Praprotnik (zaposlen v ustanovi, ki nadzoruje finan\xc4\x8dno poslovanje) in \xc5\xbdargi so prijatelji, vpleteni v politi\xc4\x8dno mre\xc5\xbeo. Sandro in njegova \xc5\xbeena Nu\xc5\xa1a sta namenjena k prijatelju, a se na poti Sandro stepe in zaradi po\xc5\xa1kodb pristane v bolni\xc5\xa1nici. Praprotnik gre na sestanek, kjer prikrito politi\xc4\x8dno obglavijo \xc5\xbdargija. Praprotnik vidi prikritost in to sporo\xc4\x8di ostalim, vendar ga nih\xc4\x8de ne poslu\xc5\xa1a. Od \xc5\xbealosti se zapija v kavarni, kjer se stepe in se pridru\xc5\xbei Sandru v bolni\xc5\xa1nici. V sobi, kjer sta Sandro in Praprotnik, umre starec Albert. Ostali bolniki ga \xc5\xbeelijo priklicati nazaj, zato uprizorijo spiritisti\xc4\x8dno sejo. Na prosto posteljo v bolni\xc5\xa1ni\xc4\x8dni sobi polo\xc5\xbeijo \xc5\xbdargija, ki se je ponesre\xc4\x8dil z avtom. \xc5\xbdeni Sandra in Praprotnika gresta k vede\xc5\xbeevalki, da bi izvedeli, kaj se bo zgodilo z njunima mo\xc5\xbeema. Tam se dogajajo \xc4\x8dudne stvari, saj v sobo vstopi mo\xc5\xa1ki, ki ustvarja hipnozo. Ko trije prijatelji zapustijo bolni\xc5\xa1nico, posedajo v kavarni, kjer sklenejo, da bo treba zapustiti politiko. Praprotnik kasneje ugotovi goljufivo transakcijo nekega podjetja, ki ga zaradi tega sku\xc5\xa1a pridobiti na svojo stran in mu zagotovi lepo nagrado. Sandro ves \xc4\x8das sanja o prijatelju violinistu, ki naj bi imel te\xc5\xbeko \xc5\xbeivljenje. Odpravi se po poteh spomina, kjer od violinista, ki je tik pred smrtjo, prejme dragocene gosli. Za tem se za\xc4\x8dno dogajati \xc4\x8dudne re\xc4\x8di. Sandro zbe\xc5\xbei pred nevihto in \xc4\x8dudnimi oznanili. Predvideva, da je v dr\xc5\xbeavi vojna. Sli\xc5\xa1i, da so Rusi okupirali dr\xc5\xbeavo. Sandro je v hudi zmedi, zato se odlo\xc4\x8di oditi iz dr\xc5\xbeave in iti po sledeh violinista Ogrizka. Praprotnik uresni\xc4\x8di svojo zamisel in se odpravi v bolni\xc5\xa1nico, kjer je bival zaradi po\xc5\xa1kodb. Bolni\xc4\x8darka je imela \xc4\x8dudne sanje, v katerih je Praprotnik odkupil va\xc5\xa1ko \xc5\xa1olo in tam po\xc4\x8del skrivnostne re\xc4\x8di, zaposloval naj bi posiljene \xc5\xbeenske. Neki mo\xc5\xbe se je podal v akcijo, ki naj bi odlo\xc4\x8dala o dokon\xc4\x8dnem izteku politi\xc4\x8dnega polo\xc5\xbeaja. Pojavljajo se vpra\xc5\xa1anja o sanjah bolni\xc4\x8darke, ali je vse to res. Vsi se to spra\xc5\xa1ujejo, razen Praprotnika, ki \xc5\xbeivi od zvija\xc4\x8d. Tako mu uspe odbiti partizanski napad in v dr\xc5\xbeavi se za\xc4\x8dne proces, katerega \xc5\xbertve so najve\xc4\x8dji idealisti.\n_START_SECTION_\nKritika, literarna zgodovina\n_START_PARAGRAPH_\n\xc2\xbbRupel se je otresel nekdanje odve\xc4\x8dne globokoumnosti, spogledljivih abstrakcij, naivnega kozmopolitizma, hladnega konstruktivizma, pricurjene filozofa\xc5\xbee, dokaj zna\xc4\x8dilne za Tajnika \xc5\xa1este internacionalne, \xc5\xbee manj za spro\xc5\xa1\xc4\x8denej\xc5\xa1e Pu\xc5\xa1ke in \xc4\x8caj ob \xc5\xa1tirih \xe2\x80\xa6\xc2\xab\xc2\xa0(Kermauner 1982: 537)'